	SAŽETAK KARAKTERISTIKA LIJEKA


1.
NAZIV VETERINARSKOG LIJEKA
Fypryst Combo, 50 mg + 60 mg, rastvor za lokalno nakapavanje na kožu, za mačke i tvorove
2. 
KVALITATIVNI I KVANTITATIVNI SASTAV
Svaka pipeta od 0,5 ml sadrži:

Aktivna supstanca:

fipronil 



              50 mg

(S)-metopren



    60 mg

Pomoćne supstance sa potvrđenim dejstvom:  

butil hidroksianizol (E320)

0,1 mg

butil hidroksitoluen (E321)

0,05 mg
Za spisak svih ekscipijenasa, pogledati dio 6.1.

3. 
FARMACEUTSKI OBLIK

Rastvor za lokalno nakapavanje na kožu.

Bistar, žuti rastvor.
4. 
KLINIČKI PODACI

4.1. 
Ciljne vrste životinja

Mačka, tvor.

4.2. 
Indikacije za upotrebu, za svaku ciljnu vrstu

Mačke:

Ovaj lijek se primjenjuje protiv infestacije buvama ili kombinovane infestacije buvama, krpeljima i/ili pavašima:
- Eliminacija buva (Ctenocephalides spp.). Insekticidna efikasnost protiv novih infestacija odraslim buvama traje 4 nedjelje. Prevencija razmnožavanja buva inhibicijom razvoja jaja (ovicidna aktivnost), larvi i lutki (larvicidna aktivnost) nastalih iz jaja koja polažu odrasle buve traje 6 nedjelja nakon primjene.

- Eliminacija krpelja (Ixodes ricinus, Dermacentor variabilis, Rhipicephalus sanguineus). Lijek ima postojano akaricidno dejstvo protiv krpelja do 2 nedjelje (na osnovu eksperimentalnih podataka).
- Eliminacija pavaši (Felicola subrostratus).
Lijek se može primjenjivati kao jedna od preventivnih mjera u sklopu strategije za kontrolu alergijskog dermatitisa koji izazivaju buve, kada je ovo stanje prethodno dijagnostikovao veterinar.

Tvorovi:

Koristi se protiv infestacije buvama ili kod kombinovane infestacije buvama i krpeljima:
- Eliminacija buva (Ctenocephalides spp.). Insekticidno dejstvo protiv novih infestacija odraslim buvama traje 4 nedjelje. Prevencija razmnožavanja buva inhibiranjem razvoja jaja (ovicidna aktivnost), larvi i lutki (larvicidna aktivnost) nastalih iz jaja koja su položile odrasle buve.

- Eliminacija krpelja (Ixodes ricinus). Lijek ima postojano akaricidno dejstvo protiv krpelja koje traje 4 nedjelje (na osnovu eksperimentalnih podataka).  

4.3. 
Kontraindikacije

Zbog nedostatka podataka, ovaj lijek se ne primjenjuje kod mačića mlađih od 8 nedjelja i/ili tjelesne mase manje od 1 kg. Ovaj lijek se ne smije primjenjivati kod tvorova starosti do 6 mjeseci.
Ne koristiti lijek kod bolesnih životinja (npr. sistemske bolesti, povišena temperatura) ili kod životinja tokom oporavka.

Ne koristiti kod kunića, jer se mogu pojaviti neželjene reakcije na lijek pa čak i smrtni ishod. 

U nedostatku ispitivanja, ne preporučuje se primjena ovoga lijeka kod drugih, vrsta životinja.

4.4. 
Posebna upozorenja za svaku ciljnu vrstu

Buve sa kućnih ljubimaca često infestiraju korpe za životinje, prostirke i prostor za odmor životinje kao što su tepisi i djelovi namještaja, pa ih treba tretirati odgovarajućim insekticidom u slučaju masivnih infestacija i na početku sprovođenja kontrolnih mjera i redovno usisavati.
Nisu dostupni podaci o uticaju kupanja/šamponiranja na efikasnost lijeka kod mačaka i tvorova. Međutim, na osnovu dostupnih informacija za pse koji su šamponirani 2 dana nakon primjene lijeka, ne preporučuje se kupanje životinja 2 dana nakon primjene lijeka.

4.5. 
Posebne mjere opreza pri upotrebi lijeka:

Posebne mjere opreza prilikom upotrebe lijeka kod životinja
Izbjegavati kontakt lijeka sa očima životinje.
Važno je voditi računa da se lijek nanese na mjesto sa kojeg ga životinja ne može olizati i obezbijediti da životinje ne ližu jedna drugu nakon primjene.
Postoji mogućnost da se prikače pojedini krpelji. Iz tog razloga se ne može potpuno isključiti mogućnost prenošenja zaraznih bolesti u nepovoljnim uslovima.

Moguća toksičnost lijeka za mačiće starosti do 8 nedjelja koji su u kontaktu sa liječenom odraslom mačkom nije dokumentovana, pa je u takvim slučajevima potreban poseban oprez.

Posebna upozorenja za lica koja primjenjuju veterinarski lijek na životinjama
Ovaj lijek može izazvati iritaciju sluzokože, kože i očiju. Stoga treba izbjegavati kontakt ovog lijeka sa ustima, kožom i očima. 

Osobe sa poznatom preosjetljivošću na insekticide ili alkohol treba da izbjegavaju kontakt sa ovim lijekom. Izbjegavati kontakt sadržaja pipete sa prstima. Ukoliko do toga dođe, treba oprati ruke sapunom i vodom. 
Ako slučajno dođe do kontakta lijeka sa očima, treba ih pažljivo isprati čistom vodom. 

Nakon upotrebe lijeka treba oprati ruke. 

Nemojte pušiti, piti niti jesti tokom primjene lijeka. 

Tretirane životinje ne treba dirati a djeci se ne smije dozvoliti da se igraju sa njima sve dok se mjesto primjene ne osuši. Zato se preporučuje da se životinje ne tretiraju tokom dana, već rano uveče, i da se tretiranim životinjama ne dozvoli da spavaju sa vlasnicima, naročito ne sa djecom.
4.6. 
Neželjena dejstva (učestalost i ozbiljnost)
Mačke:

Vrlo rijetko (manje od 1 životinje na 10000 životinja na kojima je primijenjen lijek, uključujući pojedinačne slučajeve) nakon primjene su zabilježene prolazne kožne reakcije na mjestu primjene (ljuštenje kože, lokalni gubitak dlake, svrab, crvenilo) i generalizovani svrab ili opadanje dlake. Nakon primjene su zabilježeni i prekomjerna salivacija, reverzibilni neurološki simptomi (povećana osjetljivost na stimulaciju, depresija, drugi neurološki znaci) ili povraćanje .

U slučaju da životinja liže mjesto primjene, može doći do kratkotrajne pojačane salivacije, do koje uglavnom dolazi zbog prirode nosača u sastavu lijeka.

4.7. 
Upotreba tokom graviditeta, laktacije i nošenja jaja
Mačke:

Ovaj lijek se može primjenjivati tokom graviditeta.
(Za primjenu tokom perioda laktacije vidjeti dio 4.5)
Tvorovi:

Laboratorijska ispitivanja na mačkama nijesu pokazala teratogeni, fetotoksični ili maternotoksični efekat. Bezbjednost ovog lijeka kod tvorova tokom graviditeta i laktacije nije utvrđena. Koristiti samo nakon procjene veterinara o odnosu koristi i rizika.
4.8. 
Interakcije sa drugim ljekovima i druge vrste interakcija

Nijesu poznate.
4.9. 
Doziranje i način primjene

Samo za spoljašnju upotrebu - upotreba nakapavanjem na kožu.
Doza za mačku je jedna pipeta od 0,5 ml, što odgovara najmanjoj preporučenoj dozi od 5 mg/kg t.m. za fipronil i 6 mg/kg t.m. za (S)-metopren, a primjenjuje se nakapavanjem na kožu.

U nedostatku ispitivanja bezbjednosti, najkraći interval između dvije primjene je 4 nedjelje.

Doza za jednog tvora je jedna pipeta od 0,5 ml, što odgovara najmanjoj preporučenoj dozi od 50 mg za fipronil i 60 mg za (S)-metopren po životinji, nakapavanjem na kožu.

Najkraći interval između dvije primjene je 4 nedjelje. 

Način primjene:
1. Izvaditi pipetu iz pakovanja. Držati pipetu u uspravnom položaju, odvrnuti i skinuti poklopac. 

2. Okrenuti poklopac i vratiti drugu stranu poklopca na pipetu. Gurnuti i zavrnuti poklopac da bi se pipeta otvorila, a zatim ga ukloniti sa pipete. 
3. Sadržaj pipete treba nanijeti na kožu na bazi vrata ispred lopatica.

4. Razdvojiti dlaku na leđima životinje, tako da koža bude vidljiva. Postaviti vrh pipete na kožu i stisnuti je nekoliko puta kako bi se sadržaj u potpunosti ispraznio direktno na kožu, na jednom mjestu.

4.10.  Predoziranje (simptomi, hitne mjere koje treba preduzeti, antidoti), ako je neophodno
Rizik od pojave neželjenih reakcija može biti povećan kod predoziranja (videti dio 4.6.)

Mačke:

U ispitivanjima bezbjednosti kod mačaka i mačića starijih od 8 nedjelja i tjelesne mase oko 1 kg,  koji su tretirani jednom mjesečno, dozom pet puta većom od preporučene doze, tokom šest uzastopnih mjeseci, nijesu uočene neželjene reakcije.

Nakon primjene se može javiti svrab.

Predoziranje uzrokuje ljepljivi izgled dlake na mjestu primjene, što nestaje u roku od 24 sata nakon primjene.
Tvorovi:

Kod nekih tvorova starijih od 6 mjeseci, koji su tretirani četiri puta u razmacima od 2 nedjelje dozom pet puta većom od preporučene doze, uočen je gubitak tjelesne mase.
4.11.  Karenca

Nije primjenjivo.

5. 
FARMAKOLOŠKI PODACI

Farmakoterapijska grupa: ektoparaziticidi za lokalnu primjenu, uključujući insekticide.
ATCvet kod: QP53AX65
5.1. 
Farmakodinamski podaci

Fipronil je insekticid i akaricid koji pripada grupi fenilpirazola. Efekat postiže interakcijom sa ligand-zavisnim hloridnim kanalima, naročito onima koje reguliše neurotransmiter gama-aminobuterna kiselina (GABA), čime blokira presinaptički i postsinaptički prenos hloridnih jona kroz ćelijsku membranu. To dovodi do nekontrolisane aktivnosti centralnog nervnog sistema i smrti insekata ili akarina. Fipronil ubija buve u roku od 24 sata a krpelje (Dermacentor variabilis, Rhipicephalus sanguineus, Ixodes ricinus) i pavaši u roku od 48 sati nakon izlaganja.

(S)-metopren je regulator rasta insekata (eng. insect growth regulator - IGR), iz klase jedinjenja poznatih kao analozi juvenilnog hormona koji inhibiraju razvoj nezrelih stadijuma insekata. Ovo jedinjenje oponaša dejstvo juvenilnog hormona i izaziva nepravilan razvoj i smrt razvojnih stadijuma buva. Ovicidno dejstvo (S)-metoprena na životinji posljedica je ili direktnog prodiranja kroz opnu jajeta kod novopoloženih jaja ili resorpcije kroz kutikulu odraslih buva. (S)-metopren je efikasan i u sprečavanju razvoja larvi i lutki buva, što sprečava kontaminaciju okoline liječenih životinja nezrelim stadijumima buva.
5.2. 
Farmakokinetički podaci

Studije metabolizma fipronila pokazale su da je njegov glavni metabolit sulfonski derivat fipronila.

(S)-metopren se obilno razgrađuje u ugljen dioksid i acetat koji se naknadno inkorporiraju u endogene materijale.

Kod mačaka su ispitivani i poređeni farmakokinetički profili nakon spoljne primjene kombinacije fipronila i (S)-metoprena i pojedinačne intravenske primjene fipronila ili (S)-metoprena. Na ovaj način je utvrđena resorpcija i ostali farmakokinetički parametri u uslovima koji oponašaju kliničku praksu. Spoljna primjena, uz dodatnu mogućnost oralne izloženosti zbog lizanja, dovela je do cjelokupne sistemske resorpcije fipronila (18%) sa prosječnom maksimalnom koncentracijom (Cmax) u plazmi od približno 100 ng/ml fipronila i 13 ng/ml fipronil sulfona. 

Najveće koncentracije fipronila u plazmi se dostižu brzo (prosječni tmax je približno 6 h), a opadaju sa srednjim terminalnim poluvremenom eliminacije od približno 25 sati.

Fipronil se kod mačaka slabo metaboliše u fipronil sulfon.

Koncentracije (S)-metoprena u plazmi najčešće su kod mačaka, nakon spoljne primjene bile ispod limita kvantifikacije (20 ng/ml).

I (S)-metopren i fipronil, zajedno sa svojim glavnim metabolitima, se dobro distribuiraju u dlaci mačaka u toku jednog dana nakon primjene. Koncentracije fipronila, fipronil sulfona i (S)-metoprena u dlaci opadaju tokom vremena, i mogu se detektovati tokom najmanje 59 dana nakon primjene. Smrt parazita nastaje kao posljedica kontakta prije nego sistemske izloženosti. 
Nije uočena farmakološka interakcija između fipronila i (S)-metoprena.

Farmakokinetički profil lijeka nije ispitan kod tvorova.

6. 
FARMACEUTSKI PODACI

6.1. 
Lista pomoćnih supstanci (ekscipijenasa)
butil hidroksianizol (E320)

butil hidroksitoluen (E321)
povidon (K25)

polisorbat 80

etanol (96%)

dietilenglikolmonoetiletar

6.2. 
Inkompatibilnosti
Nijesu poznate.

6.3.
Rok upotrebe

Rok upotrebe u originalnom pakovanju: 2 godine.
6.4. 
Posebne mjere upozorenja pri čuvanju lijeka

Lijek treba čuvati pri temperaturi do 30 °C.

Lijek treba čuvati u originalnom pakovanju radi zaštite od svjetlosti i vlage.
6.5. 
Vrsta i sastav pakovanja
Jednokratne bijele pipete od polipropilena pakovane u kesice od aluminijumske folije.

Kartonska kutija sadrži 1 pipetu.

6.6. 
Posebne mjere opreza pri odlaganju neupotrebljenog lijeka ili otpadnih materijala dobijenih upotrebom lijeka
Neiskorišćeni lijek ili ostatak lijeka uništavaju se u skladu sa važećim propisima.

Fipronil i (S)-metopren se ne smiju odlagati u otvorene vode jer to može biti opasno za ribe i druge vodene organizme.
7. 
NOSILAC DOZVOLE ZA STAVLJANJE LIJEKA U PROMET
D.S.D. „KRKA d.d., Novo mesto“ - predstavništvo Podgorica

Svetlane Kane Radević br. 3, 81000 Podgorica, Crna Gora

8. 
BROJ DOZVOLE ZA STAVLJANJE LIJEKA U PROMET
2040/23/67 – 8348
9. 
DATUM PRVE DOZVOLE/OBNOVE DOZVOLE ZA STAVLJANJE LIJEKA U PROMET
10.07.2023. godine
10. 
DATUM REVIZIJE TEKSTA 
10.07.2023. godine
OGRANIČENJA PRODAJE, DISTRIBUCIJE I/ILI UPOTREBE LIJEKA

Nije primjenljivo.

